
ECAD6013-C: Astudiaethau Craidd:  Y dysgwr: pwy ydw i’n ei addysgu?

Teitl: Gan gefnogi eich trafodaeth gyda theori, ymarfer a thystiolaeth o’r lenyddiaeth,     adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol).  

Rhan 2: Proffil un tudalen o’r disgybl a chynllun cefnogi sy’n amlinellu’r ddarpariaeth, rôl rhanddeiliaid allweddol yn y broses trosglwyddo ac unrhyw ddulliau gwerthuso.
Proffil Disgybl X
Dyma Ddisgybl X.  Mae Disgybl X yn 11 oed ac mae’n ddisgybl ym mlwyddyn 6. Mi fydd disgybl X yn trosglwyddo i'r ysgol uwchradd ar ddiwedd y flwyddyn academaidd yma. 
Mae Disgybl X yn byw gyda'i fam ers i'r fam a'r tad gwahanu ar ddechrau'r flwyddyn Mae disgybl X wedi dioddef ACEs gyda'i thad, gan gynnwys domestic violence.

Nid yw Disgybl X yn mwynhau gwaith dosbarth, ar wahân i’r gwersi ymarfer corff a chwaraeon. Mae’n casáu darllen, ysgrifennu a mathemateg ond yn fodlon gwneud gweithgareddau ar lechen neu gyfrifiadur. Os nad yw’n cael gwneud hyn, weithiau mae Disgybl X yn pwdu ac mewn tymer wael. Mae Disgybl X hefyd yn gallu ymosod yn gorfforol ac ar lafar. Bryd hynny mae’n gofyn yr athro, am ganiatâd i fynd allan o’r dosbarth er mwyn cael amser tawel iddo’i hun.  

Mae'r athro yn poeni nad yw gwaith academaidd Disgybl X o’r un safon a gwaith ei gyfoedion.  Er hynny mae’n amlwg ei fod yn mwynhau gweithgareddau ymarferol, yn enwedig os oes cyfle i fynd tu allan. 

Wrth adfyfyrio ar sut y gall gefnogi Disgybl X i ddatblygu ymhellach, mae'r athro yn ystyried rhai o’i brif nodweddion sydd yn cynnwys:

Datblygiad Corfforol
• Sgiliau echddygol bras wedi’u datblygu’n dda e.e. neidio, troi, perfformio tasgau mewn gwersi ymarfer corff
•	Printio wrth ysgrifennu yn hytrach na defnyddio llawysgrifen glwm
•	Gwisgo ei hun yn dilyn gwersi nofio ac ymarfer corff

Datblygiad Gwybyddol
Adnabod amser ar yr awr, chwarter wedi a hanner awr wedi ar gloc analog
Cael hi’n anodd i ganolbwyntio am amser hir
Sgiliau darllen a deall ymhell tu ol cyfoedion a disgwyliadau oedran.

Datblygiad Emosiynol
Cael siom os yw’n methu cyflawni tasgau neu’n cael atebion anghywir
Gallu ymosod yn corfforol ac ar lafar.
Gweld yn anodd i rheoli teimladau.

Datblygiad Ieithyddol
Meddu ar eirfa eang ar lafar ond yn cael anhawster canolbwyntio wrth ddarllen ac ysgrifennu
Dechrau deall a defnyddio hiwmor ar lafar

Datblygiad Cymdeithasol
Ymddwyn yn barchus tuag at oedolion a phlant eraill
Mwynhau gweithio ar ei ben ei hun yn hytrach na gydag eraill
Mynegi barn am hoffterau a chas bethau

Cynllun Cefnogi
Rhannu Gwybodaeth - Pupil centred planning
Bydd yna gyfarfodydd rhwng sectorau er mwyn rhannu gwybodaeth am y disgybl. Cynnwys aelodau staff o'r gynradd a'r uwchradd, rhieni ac unrhyw asiantaethau allanol perthnasol megis seicolegydd addysg.

Meithrin perthnasoedd
Bydd yna gyfarfodydd cyson gyda'r rhiant er mwyn sicrhau ein bod yn deall yn gywir beth sy'n digwydd yn y cartref a sut allwn fel ysgol cefnogi'r disgybl a'r teulu. 
Hefyd sicrhau ein bod yn siarad un i un gyda'r disgybl er mwyn ddod i ddeall beth maent yn gofidio amdano.
Ymweliadau cyson gyda'r ysgol uwchradd- fydd hwn yn sicrhau fod y disgybl yn dod i nabod staff yr ysgol uwchradd a dod yn gyfarwydd gyda threfn yr ysgol newydd a beth sy'n ddisgwyliedig.
Cyfarwyddo'r disgybl gyda'r sgiliau a chyfrifoldebau sy'n dod gyda throsglwyddo i'r ysgol uwchradd - Trefni weithgareddau sydd yn rhoi cyfle i ddatblygu sgiliau.

Datblygiad Emosiynol a chymdeithasol
Gwersi sy'n sôn am hawlia plant a thrin pawb gyda pharch
Adnabod beth sy'n achosi ymddygiad gwael e.e.. ACEs/ straen a sut allwn osgoi sefyllfaoedd yma.

Rhan 1 Darn adfyfyrio ysgrifenedig   

Yn yr aseiniad yma rydym yn sôn am yr hyn sy'n digwydd yn ystod cyfnod trosglwyddo. Mae'r term cyfnod trosglwydda ym myd addysg yn medru cyfeirio at amrywiaeth o bethau, gall fod y trosglwyddo fertigol sef o'r cartref i Gyfnod sylfaen neu o'r ysgol gynradd i'r ysgol uwchradd. Gall hefyd cyfeirio at drosglwyddo llorweddol e.e.. symud i ysgol/ardal newydd neu drosglwyddo yn ôl mewn i ysgol prif ffrwd.

Ym mhob achos petai yn fertigol neu'n llorweddol mae'r cyfnod trosglwyddo yma yn medru fod yn hynod o ddylanwadol ar ddisgyblion ac yn medru effeithio ar weddill eu hamser yn addysg neu thu hwnt i addysg. Felly fel proffesiwn mae'n allweddol ein bod yn adnabod pwysigrwydd y cyfnodau yma ac yn gweithredu tuag at sicrhau fod pob disgybl yn cael y profiad orau. 
A positive transition to school facilitates children’s initial adjustment and achievement in the school environment, providing an advantage for their later attainment and enhancing the development of positive school trajectories. (John a Jarvis, 2013)
Yn yr un modd noda Johns a Jarvis (2013) fod profiad trosglwyddo wael yn medru cael effaith negyddol ar addysg disgyblion. dywed fod profiad gwael yn medru effeithio ar allu disgyblion i ganolbwyntio ac yn eu gwneud yn fwy tebygol o gyfnodau o absenoldeb.

· Mae'n bwysig adnabod fod yna rhai disgyblion sydd yn fwy tueddol o gael profiad addysgiadol gwael, noda rhai ffactorau megis;problemau'n gwneud ffrindiau
· plant sy'n dioddef o fwlian
· plant mewn tlodi
· plant ag anghenion dysgu ychwanegol (ADY)
· plant ag ACEs
(Johns a Jarvis,2013). Gallwn ddefnyddio'r ffactorau yma er mwyn ceisio adnabod y plant fydd yn dioddef o brofiadau trosglwyddo wael ac yna gallwn gynllunio ymhellach ar ei chyfer. Un o'r offer sy'n cael eu defnyddio er mwyn creu cynlluniau ar gyfer disgyblion penodol yw proffil un tudalen. Defnyddi'r proffil un tudalen er mwyn rhannu gwybodaeth am anghenion/diddordebau/cryfderau disgyblion. Ceir llawer o sôn am werth proffil un tudalen wrth gynllunio ar gyfer anghenion disgybl gan eu bod yn rhoi sylfaen o wybodaeth i'r athrawon sydd yn medru gweithredu'r cynllun addysg. Gwelwch enghraifft o broffil un tudalen wedi ar waelod yr aseiniad yma yn ogystal â chynllun gweithredu ar gyfer disgybl sydd ar fin trosglwyddo o gyfnod allweddol 2 i mewn i gyfnod allweddol 3.

Agwedd canolog i'w ystyried wrth drin a thrafod cynllunio ar gyfer anghenion unigol disgyblion yw'r damcaniaethau datblygiad plentyn, maent yn chwarae rôl enfawr yn y broses cynllunio ac yn dylanwadu ar ein hymarferion. Dywed Kirylo (2016) fod y gallu i ddefnyddio ein profiadau yn ogystal ag ein gwybodaeth o ddamcaniaethau ac ymchwil addysg er mwyn gwneud penderfyniadau gwybodus yn farc o athro da, wrth wneud hyn mae'r addysgwr yn medru adnabod problemau posib ac ystyried amrywiaeth o safbwyntiau.

Mae Doherty a Hughes (2014) yn disgrifio theori fel fframwaith o gysyniadau gallwn ddefnyddio i esbonio'r hyn rydym yn gweld. Yn eiriau arall gallwn ddefnyddio theori datblygiad plentyn i fedru esbonio'r ymddygiad rydym yn arsylwi yn yr ysgol, ac yna yn eu defnyddio i gynllunio yn ar gyfer y disgybl yna.

Mae theori datblygiad gwybyddol yn ymwneud a sut mae plant yn medru addasu i'r amgylchedd. Cred Paiget oedd bod plant yn ceisio darganfod ffyrdd newydd o ddeall yr eu hamgylchedd ac yna yn 'attunes' i amodau'r amgylchedd yna (Doherty a Hughes, 2014). Mae hyn yn berthnasol iawn i'r pwnc o drosglwyddo, Mae profiad trosglwyddo positif yn seiliedig ar allu'r disgybl i addasu ac ymdopi ac amgylchedd newydd. "Piaget suggested that from birth to adulthood, human beings pass through stages toward growth by exploring and interacting with the world, constructing new knowledge and information along the way." (Kirylo, 2016). awgryma hyn dylen ystyried rheoli a thrin cyfnodau trosglwyddo yn wahanol yn seiliedig ar oedran y plentyn. Y ddau gam fwyaf perthnasol ar gyfer yr aseiniad yma fydd 
a) Concrete Operational period (7 i 11 oed)
b) Formal operational period (11oed +).
(Doherty a Hughes, 2014). 

Cred Piaget oedd bod yn y cam 'a' (Concrete Operational period) mae plant yn dechrau meddwl yn rhesymegol am eu profiadau. Yn yr un modd yng ngham 'b' (Formal operational period) mae plant yn medru deall cysyniadau megis teyrngarwch a pharch. Rhaid ystyried hwn yn bwysig ar gyfer yr aseiniad yma oherwydd mae llawer o broblemau disgybl X yn deillio o'r ffordd maent yn trin ffrindiau, cyfoedion a staff yr ysgol. Hyrwydda Piaget pwysigrwydd ar ddysgu trwy ddweud a phrofi yn hytrach na arsylwi (Doherty a Hughes, 2014). Gan ystyried hwn un o'r gweithredai cyntaf dylai fod trafod ac adnabod beth sydd yn gwneud ffrind/cyfoed da a sut y dylwn ni trin pobol arall. Gall hwn ddigwydd yn un i un gyda'r plentyn ond hefyd fel dosbarth e.e.. cyfres o wersi ar barch a ffrindiau da.

Yr ail ddamcaniaeth byddwn yn trafod bydd Behaviourism Mae Kirylo (2016) yn disgrifio behaviourism fel; 
Behaviorism holds the belief that the shaping of behavior and the setting of a climate for one to learn is dictated by stimuli, through the use of rewards and punishments or negative and positive reinforcements (Kirylo, 2016)
Cred Pavlov oedd bod dysgu yn digwydd trwy gyflyru, hynny yw os mae ymddygiad yn cael eu modeli yn gyson a bod ymddygiad da yn cael ei wobrwyo ym mhen draw fe fydd yr ymddygiad yma yn dod yn naturiol i'r disgybl. Awgryma Watson (1970) fod pob dysgu yn digwydd trwy gyflyru a dylen ffocysu ar ysgogiadau amgylcheddol er mwyn ennyn ymatebion ac ymddygiad positif (Watson, 1970 allan o Moore, 2017) Ymhellach wnaeth ymchwil Watson (1970) i mewn i emosiynau megis ofn, cariad a chynddaredd awgrymu y gall emosiynau cael eu cyflyru a hynny mewn ffordd bositif neu negatif. (Crain, 2000).

Wedi ystyried y ddau brif ddamcaniaeth yma mae'n bwysig adnabod fod gan y ddau gysyniad tebyg ond hefyd rhai sydd hollol wrthwyneb a ddylai edrych ar y ddau fel canllawiau nid rheolau, nid yw'r hyn maent yn ei nodi o hyd yn berthnasol i'r plentyn neu'r sefyllfa.

Mae disgybl X yn paratoi ar gyfer trosglwyddo o gyfnod allweddol 2 (yr ysgol gynradd) i' cyfnod allweddol 3 (yr ysgol uwchradd) mae hyn yn newid enfawr ym mywyd pob disgybl ac yn eu hunan yn creu llawer o broblemau. Dywed Symonds (2015) fod disgwyl i ddisgyblion addasu yn gyflym i fywyd ysgol uwchradd ac i'r cyfrifoldebau newydd sydd ganddynt. Mae'r ysgol gynradd yn amgylchedd trwythedig iawn lle mae bron pob agwedd o'r diwrnod ysgol yn cael eu rheoli gan staff yr ysgol ar y llaw arall dywed Symonds (2015) yn yr uwchradd mae disgwyl i ddisgyblion maestroli sgiliau megis fel teithio i'r ysgol ar ben eu hunain a rheoli offer ysgol eu hunain megis llyfrau arian cinio a.y.b.. Mae'n allweddol fod y disgyblion wedi cael eu paratoi ar gyfer y cyfrifoldebau newydd yma, gallwn wneud hyn trwy geisio rheoli'r cyfnod yn ofalus gan sicrhau fod gan y disgyblion y cyfleoedd i ymarfer y sgiliau yma, eto yn cysylltu ag theori cyflyru, os yw ddisgyblion yn cael digon o gyfleoedd ar gyfer ymarfer y sgiliau yma fe fydd yn dod yn naturiol i'r disgyblion.

Cytuna Packer (2020) gyda'r angen am reoli'r cyfnod trosglwyddo yma yn ofalus, dywed Packer os nad ydy'r cyfnod yn cael ei rheoli yn effeithiol fe all cael effaith negyddol ar ddatblygiad cymdeithasol ac emosiynol y plentyn, gellir hyn arwain at effeithion ar eu haddysg yn yr hir dymor yn ogystal â thrafferthion yn rhyngweithio a chyfathrebu gyda chyfoedion ac athrawon.  Mae disgybl X mewn sefyllfa fregus yn barod gan ei fod yn dangos llawer o arwyddion o ddatblygiad cymdeithasol ac emosiynol is nag sy’n ddisgwyliedig o blentyn o'r un oedran.  Ymhellach mae disgybl X hefyd yn bodloni ffactorau arall Mae Mentally Healthy Schools yn awgrymu sy'n nodi siawns fydd y disgybl yn cael profiad trosglwyddo anodd megis;Gweld yn anodd i wneud ffrindiau
· ymddygiad gwael
· Absenoldeb
· Cyrraeddiad isel.
(Mentally Healthy schools, 2021)

Er mwyn ceisio osgoi problemau yn y dyfodol y weithred gyntaf fydd i sicrhau cyswllt da rhwng y rhieni, yr ysgol gynradd a'r ysgol uwchradd yn ogystal ag unrhyw asiantaethau allanol priodol megis team around the family, GIG, Yr Heddlu. Fydd cyfathrebu da rhwng sectorau yn sicrhau fod gan bawb y wybodaeth sydd angen i gefnogi disgybl X orau. Noda Estyn (2019) ymarferion George St Primary fel enghraifft o ymarfer da wrth gefnogi disgyblion ag anghenion mwy dwys yn ystod cyfnodau trosglwyddo. Yn yr ysgol mae pob cyfnod trosglwyddo yn dechrau gyda chyfarfod rhwng sectorau, (rhieni, athrawon, ALNcos a.y.b.) lle maent yn rhannu gwybodaeth berthnasol am y disgybl (megis anghenion, cryfderau, asesu, gallu ac ymddygiad) ac yn weithred ar greu cynllun unig i'r disgybl yna (person centred planning, PCP).

Yn ogystal â hyn mae ffaith hysbys fod ymweliadau cyson gyda'r ysgol uwchradd yn ystod blwyddyn 6 ac i rai graddau blwyddyn 5 yn medru gwneud y broses o drosglwyddo yn fwy esmwyth gan fod y plant yn dod yn gyfarwydd gyda'r amgylchedd ysgol, disgwyliadau ymddygiad, amserlen a.y.b.. Dywed Griebel a Niesel (2003) Changes of environment, resources, curriculum, institutional culture, pedagogical approaches and styles of classroom interaction, all carry a potential to have an impact on how children respond during the first major educational transition (Griebel a Niesel, 2003). gan ystyried hyn mae pwysig i geisio lleihau pa mor ddifrifol mae'r newidiadau yma a bod y disgyblion yn gyfarwydd gyda'r amgylchedd newydd. Dywed Estyn erbyn bod y disgyblion yn dechrau yn yr ysgol newydd maent wedi creu perthnasoedd agos gyda'r athrawon a staff yr ysgol yna ac yn teimlo'n fwy hyderus am symud ysgol.

Fydd creu perthnasoedd cryf gydag athrawon a staff yr ysgol yn allweddol i lwyddiant y cyfnod trosglwyddo. Mynna McAuley a Rose (2010) fod perthnasoedd y disgybl yn allweddol yw ddatblygiad yn gymdeithasol ac yn emosiynol. Maent yn cyfeirio at theori ymlyniad Bowlby lle mae'n awgrymu fod plant yn chwilio am oedolion maent yn eu hadnabod mewn cyfnodau o straen ac os nad ydynt wedi ffurfio perthynas da gyda'r oedolion sydd o'i gwmpas mae eu chwilfrydedd ac awydd i archwilio yn lleihau. (Bowlby, 1958).

Y cam nesaf fydd i ystyried a gosod targedau ar gyfer y disgybl X a phenderfynu ar sut fyddwn yn asesu'r targedau yma yn y dyfodol. Mae Wiggins (1993) yn awgrymu y dylai asesu fod yn rhywbeth sy'n digwydd gyda'r disgyblion, ac yn yr achos yma mae'n bwysig cynnwys disgybl X yn y broses cynllunio targedau er mwyn i'r targedau yma fod o unrhyw werth. "Students can achieve a learning goal only if they understand that goal and can assess what they need to do to reach it" (Black, 2004). Wrth gynnwys disgybl X yn y broses o ddylunio targedau fydd nid yn unig yn berthnasol i ofidion disgybl X am symud i'r ysgol uwchradd ond hefyd yn sicrhau ei fod yn gwybod sut mae cyrraedd y targedau yma trwy ddefnyddio'r model o Meini Prawf Llwyddiant (MPLl). Mae MPLl yn golygu ar gyfer pob targed rydym yn gosod dylen osod 'checklist' sydd yn esbonio i ddisgyblion yn glir yr hyn sydd angen wneud er mwyn fodloni'r targed yma.

Er fanteision clir MPLl rhaid hefyd ystyried fod ganddo gyfyngiadau, dengis ymchwil DeLuca (2018) fod plant hyn yn gwerthfawrogi defnydd MPLl llawr yn llai na phlant iau. Ymhellach ni ddylai targedau fod yn dargedau hir tymor yn unig, Mae targedau  tymor byr yn rhoi'r cyfle i ddisgyblion profi'r hyn maent yn gallu gwneud neu wedi dysgu ond hefyd yn rhoi cyfle i wella dealltwriaeth ddisgyblion maent hefyd yn rhoi cyfleoedd mwy cyson i'r athro asesu'r disgybl yn ôl y targedau. Dywed Grigg (2015) y dylai asesu gwella dysgu nid yn unig ei brofi, cefnoga'r hyn dywed Black (2004) barn Grigg gan ddefnyddio'r term Asesu ar Gyfer Dysgu, noda hefyd ei fod yn bwysig defnyddio'r hyn rydym wedi dysgu trwy asesu i well cynllunio dysgu'r dyfodol.

Yr ystyriaeth nesaf yw datblygiad emosiynol a cymdeithasol disgybl X. Nid oes angen pwysleisio pwysigrwydd datblygu sgiliau emosiynol plant, oherwydd mae'r ffordd rydym yn medru delio gyda sefyllfaoedd cymdeithasol yn rhywbeth sy'n digwydd pob dydd. Er hyn mae'r sgiliau cyfathrebu mae oedolion yn cymryd yn ganiataol yn gallu fod yn gysyniadau anodd  i blant deall. Dywed Morris wrth siarad yng nghynhadledd SCAA ar gwricwlwm addysg gynradd yn 1997 "Developing children as rounded people and active members of the community is at the heart of what schools are about" (Morris, 1997). Cyfeiriwn hefyd at Yr Athro Donaldson sydd yn pwysleisio pwysigrwydd datblygiad emosiynol a chymdeithasol yn addysg. Creda Donaldson dylai'r proffesiwn addysg ymdrechu i greu disgyblion sy'n 'Unigolion iach, hyderus sydd yn barod i fyw bywyd gan wireddu eu dyheadau fel aelodau gwerthfawr o gymdeithas.' (Donaldson, 2015). Ymhellach mae datblygiad emosiynol a chymdeithasol yn ymdrin â mwy na theimladau plentyn yn unig ond yn hytrach a datblygiad hunaniaeth y plentyn, datblygiad perthnasoedd a chaffael yn y sgiliau sydd angen arnom i fyw yn y gymdeithas.

Mae'r proffil un tudalen yn nodi fod Disgybl X yn cael ffrwydrad (outburst) os yw mewn sefyllfaoedd odan straen Yn ystod y cyfnodau yma mae ymddygiad disgybl X yn gwaethygu yn ddifrifol mae'n gallu ymosod ar gyfoedion ac oedolion ar lafar gan ddefnyddio iaith holl anweddus. Yn aml mae'r digwyddiadau yma yn ganlyniad o'r disgybl yn teimlo fod pawb yn eu beirniadu ac yn teimlo'n ansicr. Mae'r teimladau yma yn gallu fod yn gwbl gyffredin ym mhlant oedran yma, hawlia Hooper. 'they assume that every other person is as concerned with their behavior and appearance as they are themselves.' (Hooper, 2008).

Ffocws y cam yma fydd ar ddatblygu llythrennedd emosiynol a sgiliau mynegi emosiynau mewn ffordd bositif, fydd yn digwydd ar lefel dosbarth cyfan le fydd gan bawb yn yr ysgol y cyfle ddatblygu sgiliau cyfathrebu emosiynau. Awgryma Rogers fod gweithredu ar ymddygiad heriol ar lefel dosbarth cyfan yn fwy effeithiol na lefel unigol (Rogers, 1995). Ymhellach bydd gweithred ar lefel dosbarth cyfan yn helpi'r disgyblion deall fod pawb yn wahanol ac efallai nad yw pawb yn ymateb yn yr un ffordd.  Bydd cynnwys y weithred yn blaenoriaethu pwysigrwydd o drin pawb gyda pharch a bod yn ffrind da yn ogystal â sut mae disgwyl i bawb i ymddwyn yn y gymuned a pham mae hyn yn bwysig

Mae cyfleoedd chwarae rôl er mwyn ymarfer sgiliau cyfathrebu hefyd yn arfer da ar gyfer datblygu a chyflyru ymddygiad da. Dadl Holt yw bod plant yn dysgu gorau trwy archwilio i mewn i brofiadau byd go iawn. ac felly mae dynwared cyfleoedd chwarae rôl sy'n seiliedig ar brofiadau bywyd pob dydd. yn yr ysgol yn sicrhau fod disgyblion yn gallu ymarfer sgiliau mewn cyd-destun byd go iawn.

Yng Nghymru sylfaen y cwricwlwm yw 4 diben Donaldson, mae'r dibenion yma yn bwysig wrth iddynt gynllunio unrhyw dysgu oherwydd maent yn sicrhau ein bod yn datblygu disgyblion i fod yn annibynnol yn ymholgar ac yn iachus (yn gorfforol ac yn feddyliol).  Wrth ddatblygu cynllun ar gyfer disgybl X byddwn yn canolbwyntio fwyaf ar "Unigolion Iach Hyderus sydd;" (Donaldson, 2015). Ni raid chwilio ymhell i ganfod tystiolaeth sy'n cefnogi'r datganiad fod plant sydd yn iach ac yn hyderus yn datblygu gwytnwch mwy dwys ac yn medru addasu ac ymdopi a newidiadau. Dywed Lantieri (2008) fod gormod o blant y dioddef o afiechyd meddwl a bod y nifer o blant oedran ysgol sydd mewn 'crisis' yn peri gofid. Awgryma Lantieri ein bod yn aml yn cam ddeall symptomau afiechyd meddwl a straen fel ymddygiad anweddus, Dywed Lantieri fod sgiliau ymdopi a straen ac emosiynau gwael yn rhai gallwn ddysgu yn yr ysgol trwy ddarparu gweithgareddau lle mae'r disgyblion yn cael y cyfle i ymarfer sgiliau cyfathrebu a delio gyda gwrthdaro, mae dysgu sgiliau yma yn yr ysgol yn hybu gwytnwch y disgyblion a'u pharatoi i ymdopi gyda sefyllfaoedd ingol yn y dyfodol. Mae hwn hefyd yn gyd fynd gyda barn Watson (1970) fod emosiynau da yn rhywbeth gall cael ei ddysgu trwy gyflyru.

Mae'r proffil un tudalen hefyd yn nodi fod disgybl X yn dioddef o ACEs. Noda Estyn fod ymarfer ysgol Mount Stuart Primary ar gyfer cefnogi plant gyda ACEs fel ymarfer nodadwy, sail yr ymarfer yw bod yna 'Family Engagment Teacher' yn cael ei dynodi gan yr ysgol ar gyfer pob teulu. Swydd yn yr unigolyn yma yw ceisio meithrin perthnasoedd da gyda rhieni gan ddefnyddio polisi drws agored a chyfleoedd cyfathrebu gyda'r gymuned megis bore coffi. Mae creu cysylltiadau cryf gyda'r cartref yn ganolog i'r ysgol medru darganfod beth sydd angen ar blant penodol yma er mwyn llwyddo a pha rwystrau i addysg sy'n gwynegu’r  disgybl. Mae gan anghenion a rhwystrau effaith sylweddol ar addysg. Cred Maslow roedd fod yr angen am ddiogelwch, bwyd, dillad a lloches yn elfennau sylfaenol o anghenion. Oherwydd hyn er mwyn i ddisgyblion cyrraedd ei llawn botensial rhaid yn gyntaf sicrhau bywydau cartref sefydlog. (Joseph, 1996).

Mae'r perthynas gwenwynig mae disgybl X wedi datblygu gyda ffrind hefyd yn ardal sydd yn peri gofid wrth symud i mewn i'r cyfnod trosglwyddo. Mae Ymddygiad disgybl X yn dueddol of yn eithaf rheolgar (controling). Gallwn geisio delio gyda'r ymddygiad yma gan ddefnyddio cyfres o wersi ar hawliau plant. 'Rights give us a common language, so when behaviour or relationships breakdown we can focus on the rights of people to be treated in a certain way' (Unicef, 2021). Mae esbonio pwysigrwydd garedigrwydd tuag at bobol arall a'r hyn sy'n wneud ffrind da a chysylltu gyda'r hawl sydd gan bawb i deimlo'n ddiogel yn gwneud i blant ystyried yn fwy sut mae eu hymddygiad personol nhw yn effeithiol eraill. Mae'r cysylltiad rhwng ymddygiad plentyn a'i phrofiadau personol yn amlwg, yn enwedig os mae'r ymddygiad maent yn gweld yn y cartref yn llai na foddhaol. Mae'r ymddygiad yma'n dylanwadu'n fawr ar ymddygiad plentyn yn yr ysgol. Gelwir profiadau difrifol o fywyd cartref gwael yn Adverse Childhood Experiences (ACEs) . Mae ACEs yn cael effaith ar fwy nag ymddygiad plant mae ganddo effaith negyddol ar ddatblygiad gwybyddol yn ogystal â thebygolrwydd o fabwysiadu arferion gwael megis gor-yfed a gorfwyta. (CDC,2021). Er mwyn ceisio lleihau effaith ACEs rhaid sicrhau amgylchedd diogel sy'n meithrin hyder a hunan parch yn yr ysgol.

Mae ACEs hefyd effeithio ar allu disgyblion i greu perthynasai gwerthfawr gydag oedolion yn ogystal â chreu ffrindiau. 'Adverse childhood experiences studies highlighted the relationship between harmful experiences in childhood with negative long term outcomes.' (Estyn, 2019). Fel y dywed yn gynt mae perthnasoedd gwerthfawr rhwng staff a disgyblion yn allweddol i lwyddiant cyfnod trosglwyddo ond hefyd yn deilio gyda ACEs o ddydd i ddydd. Dengys ymchwil fod perthnasau rhwng disgyblion ac athrawon yn ogystal â chyfoedion yn ganolog i ddatblygiad emosiynol a chymdeithasol plant (Mclaughlin a Clarke, 2010). Noda Estyn fod yr ysgolion gorau yn deall fod 'pastoral care' yn ddyletswydd ar bob aelod o staff (Estyn, 2014). Mae cymryd amser i wrando ar ofidion plant yn allweddol yw cefnogi yn effeithiol, yn aml iawn yn yr ysgol fydd yr unig amser fydd y plant yma yn cael profiadau positif gydag oedolion, Mae cymryd yr amser i ddarganfod anghenion personol disgybl yn ogystal â'r hyn sydd angen iddynt lwyddo yn allweddol yn enwedig os ydynt  yn blant mewn gofal neu yn dod o gartrefi toredig. Mae cynllunio ar gyfer y cyfleoedd i greu perthnasau yma yn sylfaen i bolisi cefnogi plant ACEs effeithiol. Dywed Rose 'In spite of adverse childhood esperiences and relationships, we still continue to seek social interactions' (Rose, Gilbert a Richards, 2015).

Agwedd arall o ddatblygiad emosiynol disgybl X yw sicrhau ei fod yn ymwybodol o'u hawliau - yn yr achos yma cyfeiriwn at yr hawl i fod yn iach. Mae  gweithredu tuag at welliant iechyd disgyblion yn golygu ein bod yn deall gwir ystyr yr air iach. Awgryma'r BMJ (British Medical Journal) fod iechyd yn fwy nag iechyd corfforol ond hefyd yn cwmpasu cyflwr iechyd meddyliol: 'A strengthened capability to adapt and to manage yourself often improves subjective wellbeing and may result in a positive interaction between mind and body' (Huber, 2011). Mae'r gallu i addasu fel y nodwyd yn y dyfyniad uchod yn rhan ganolog gwytnwch disgybl ac felly eu gallu i ymdopi gyda chyfnod o drosglwyddo..

Cofiwn hefyd fod iechyd cymdeithasol yn ffactor enfawr o ddatblygu unigolion Iach. Mae Huber (2011) yn nodi iechyd cymdeithasol fel; 'people’s capacity to fulfil their potential and obligations, the ability to manage their life with some degree of independence' (Huber, 2011). Mae dyletswydd ar bob aelod o staff ysgol i weithredu yn loco-parentis, sef  gyfrifoldeb am o iechyd plentyn yn absenoldeb y rhiant. Mae'r sgiliau angenrheidiol er mwyn byw bywyd llwyddiannus a chyrraedd eu potensial yn .  Dywedir yn aml fod dysgu disgyblion am eu hawliau yn ffordd effeithiol 'Student empowerment' a chefnogi dysgwyr i gyrraedd eu llawn botensial. 'Our pupils are empowered, and they lead learning and contribute to improvement.' (Stefani, 2021). 

Wedi ystyried hwn i gyd rhaid defnyddio amrywiaeth o strategaethau er mwyn sicrhau fod disgybl X wedi paratoi ar gyfer y cyfnod trosglwyddo. Rhaid bod gan ddisgybl X y sgiliau angenrheidiol ar gyfer datblygu gwytnwch. Mae trosglwyddo o'r ysgol gynradd i'r ysgol uwchradd yn golygu maestroli sgiliau newydd a chyfrifoldebau newydd, mae'n allweddol ein bod yn paratoi'r disgybl i ymdopi ar gyfrifoldebau yma trwy sicrhau cyfleoedd i ymarfer y sgiliau priodol. Ymhellach mae sicrhau fod gan ddisgybl X y sgiliau i fynegi ei hun mewn ffordd iach, gall hwn golygu cyfathrebu gydag oedolion yr hyn sy'n peri gofid iddynt neu'r ffordd maent yn trin cyfoedion a phobol arall yn y gymuned. Down i'r casgliad yr agwedd bwysicaf yn y cynllun yma yw meithrin perthnasoedd gwerthfawr rhwng y disgybl a'r athrawon a rhwng yr ysgol a'r rhieni, Fydd y perthnasoedd yma yn sicrhau cyfathrebu da a hefyd fydd disgybl X yn medru teimlo'n fwy cyfforddus wrth drosglwyddo i'r ysgol uwchradd.

